
Nr.9

2.6.p.
Par Olaines novada pašvaldības apbalvojuma piešķiršanu

akciju sabiedrības “Olaines ūdens un siltums” darbiniekiem:

Kristapam Vītiņam, Ilzei Bērziņai, Elīnai Kārkliņai

Tiek dots vārds: Andrim Bergam

Olaines novada pašvaldība 2026.gada 23.septembrī saņēma AS “Olaines ūdens un siltums” iesniegumu Nr.1-3/747 “Par kampaņas Dzīvo siltāk iegūto 1.vietu nominācijā “Energoefektīvākā atjaunotā daudzdzīvokļu ēka Latvijā 2026” (reģ.                                                Nr. ONP/1.34/26/6705-SD) ar informāciju, ka  AS “Olaines ūdens un siltums” māju renovācijas komanda šogad pirmo reizi ir piedalījusies kampaņas Dzīvo siltāk organizētajā konkursā un ieguvusi konkursa laureāta statusu jeb  1.vietu nominācijā “Energoefektīvākā atjaunotā daudzdzīvokļu ēka Latvijā 2026”  par daudzdzīvokļu mājas Meža ielā 18, Jaunolainē, renovāciju, ar lūgumu Olaines novada domes sēdē godināt un izteikt pateicību Renovācijas nodaļas komandai - Kristapam Vītiņam, Ilzei Bērziņai un Elīnai Kārkliņai – kuri konkursā ieguva arī īpašo ALTUM simpātiju balvu, kas tika pasniegta par kvalitatīvu projektu vadību visās trīs daudzdzīvokļu māju energoefektivitātes programmās.
Ekonomikas ministrija kampaņas “Dzīvo siltāk” ietvaros sadarbībā ar Klimata un enerģētikas ministriju un Latvijas Būvinženieru savienību 2026.gada 17.septembrī svinīgā pasākumā apbalvoti konkursa “Energoefektīvākā ēka Latvijā 2026” laureāti.  

1.vietu nominācijā “Energoefektīvākā atjaunotā daudzdzīvokļu ēka Latvijā 2026” ieguva daudzdzīvokļu ēka  Meža iela 18, Jaunolaine (https://www.kem.gov.lv/lv/jaunums/apbalvoti-energoefektivaka-eka-latvija-2026-laureati), kā arī apbalvošanas ceremonijā AS “Olaines ūdens un siltums” komanda saņēma arī ALTUM simpātiju balvu. Saņemtā balva apliecina uzņēmuma komandas spēju ilgstoši uzturēt augstu projektu vadības kapacitāti un kvalitatīvi īstenot energoefektivitātes projektus.

AS “Olaines ūdens un siltums” īstenotie projekti sniedz būtisku ieguldījumu daudzdzīvokļu ēku atjaunošanā, enerģijas patēriņa samazināšanā un iedzīvotājiem kvalitatīvākas dzīves vides nodrošināšanā. AS “Olaines ūdens un siltums” komanda ir ieguldījusi  lielu darbu, profesionalitāti un neatlaidību, īstenojot  šos renovāciju projektus, kas Olaines novadā veido kvalitatīvāku, energoefektīvāku un ilgtspējīgāku dzīves vidi.

Ņemot vērā iepriekš minēto, Olaines novada domes 2015.gada 20.maija nolikuma Nr.7 “Olaines novada pašvaldības apbalvojumu nolikums” 2.3., 5., 13. un 16.1.punktu un, pamatojoties uz Pašvaldību likuma 10.panta pirmās daļas 21.punktu, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj: 
1. Piešķirt Olaines novada pašvaldības apbalvojumu – Pateicības rakstus par profesionālu un godprātīgu darbu un nopelniem Olaines novada attīstībā un popularizēšanā akciju sabiedrības “Olaines ūdens un siltums” darbiniekiem:

1.1. Renovācijas daļas vadītājam Kristapam Vītiņam, personas kods_;

1.2. vecākajai projektu vadītājai Ilzei Bērziņai, personas kods_;

1.3. projektu vadītājai Elīnai Kārkliņai, personas kods_.

2. Pilnvarot Olaines novada pašvaldības domes priekšsēdētāju Andri Bergu pasniegt Kristapam Vītiņam, Ilzei Bērziņai un Elīnai Kārkliņai Pateicības rakstus. 

Sēdes vadītājs








A.Bergs

